section_heading: Povijest
paragraph_text: Akademske godine 2008./2009. pokrenuti su jednopredmetni i dvopredmetni diplomski studij Informatika nastavničkog usmjerenja, te su pritom revidirani prijediplomski studijski programi. Godinu dana kasnije, pored dva nastavnička smjera na diplomskom studiju Informatika otvorena su i dva opća smjera, s ciljem obrazovanja kadrova za rad u privredi. S ciljem otvaranja diplomskih studija širem krugu zainteresiranih studenata, 2010. godine pokrenut je razlikovni prijediplomski studij Informatika. S ciljem obrazovanja budućih znanstvenika i istraživača, 2012. godine pokrenut je poslijediplomski doktorski studij Informatika.